***Завесата се вдига за немски език!***

**Училищен театър на немски език**

**Тема за 2024 г.: Exposed: какво знае интернет за мен?**

Ако Вашите ученици учат немски език и с удоволствие се включват в театрални изяви, ако обичат да се изявяват на сцената и там да говорят на немски, тогава най-сърдечно каним Вас и Вашите ученици на ***Завесата се вдига за немски език!*** Чрез вдъхновението на сценичната игра искаме да спечелим българските ученици за немския език и да засилим езиковите им умения.

Всички заинтересовани училища, в които се изучава немски език от 5-ти до 12-ти клас, са поканени да участват в деветото издание на проекта за училищен театър. Заявилите участие училища подготвят с група ученици театрална постановка на немски език, изпращат десет минутен запис от репетицията на Гьоте-институт. Журито избира тези постановки, които ще бъдат показани на финала на фестивала за немскоезичния училищен театър през април. Постановката трябва да е минимум 20 мин., максимум до 30. Избраните училища участват в театралния фестивал с театрални групи до 10 ученика.

Темата на тазгодишното издание на състезанието „Завесата се вдига за немски език!“ е: ***Exposed: какво знае интернет за мен?***

Голяма част от ежедневието ни се върти около интернет. Непрекъснато сме онлайн, независимо дали общуваме с приятели в социалните мрежи, чатим, правим проучвания за училище или слушаме музика. Но знаем ли всъщност какви опасности крие интернет? Колко мощни са Google, Facebook, WhatsApp, Instagram и TikTok? Какво влияние оказва потреблението на интернет върху нашата личност? Кой определя правилата? Защо и как се събират личните ни данни? Ако не използвам интернет, ще се превърна ли в социален аутсайдер? Как мога да се опитам да се предпазя от това и защо се нуждаем от защита на данните?

Това са само някои от въпросите, с които все по-често се сблъскваме с напредването на дигитализацията.

**Важни дати:**

до 01.12.2023 г.: Училищата заявяват участието си с прикачения формуляр до Гьоте-институт София.

до 10.02.2024 г.: Заявилите участие училища изпращат на Гьоте-институт десет минутен запис от репетиция.

до 20.02.2024 г.: Училищата получават информация за решението на журито. Осемте най-добре представили се групи ще бъдат поканени на финала.

26.-27.04.2024 г. Фестивал на училищния театър в Самоков

Този проект се осъществява съвместно с Посолството на Германия в София и Министерството на образованието и науката.

Ако имате въпроси, оставаме на разположение. За училищно-организационни въпроси моля да се обърнете към г-жа Алтънкова (МОН), по организационни въпроси – към г-жа Радойнов (Гьоте-институт).

Ще се радваме на Вашето участие!